Source: http://puumala.cloudnc.fi/fi-FI/Toimielimet/Kunnanhallitus/Kokous_7102019/Edustajan_nimeaminen_saaristoasiain_neuv(3371)
Timestamp: 2019-10-15 23:30:22+00:00
Document Index: 6393421

Matched Legal Cases: ['§ 128', '§ 125', '§ 126', '§ 127', '§ 129', '§ 130']

Edustajan nimeäminen saaristoasiain neuvottelukunnan sihteeristöön | Puumala
Edustajan nimeäminen saaristoasiain neuvottelukunnan sihteeristöön
§ 128 Edustajan nimeäminen saaristoasiain neuvottelukunnan sihteeristöön
PuuDno-2019-191
Saaristoasian neuvottelukunta (SANK) on valtioneuvoston asettama neuvottelukunta, jonka toiminta perustuu saaristolakiin ja saaristoasiain neuvottelukunnasta annettuun asetukseen. Parlamentaarinen neuvottelukunta asetetaan vaalikaudeksi kerrallaan. Saaristopolitiikalla ja sitä kautta saaristoasiain neuvottelukunnalla on tärkeä tehtävä saaristo- ja rannikkoalueiden vahvuuksien ja paikallisen potentiaalin esille nostamisessa sekä kehittämisessä yhteistyössä muiden saaristotoimijoiden kanssa.
Saaristoasiain neuvottelukunnan asetuksen 4 §:n mukaan neuvottelukunnalla voi olla pääsihteeri, muita sihteereitä ja muuta tarvittavaa henkilökuntaa. Asetukseen viitaten saarisoasiain neuvottelukunta pyytää Puumalan kuntaa nimeämään edustajan neuvottelukunnan sihteeristöön.
Sihteeristön tehtävät ja tarkoitus
Saaristoasiain neuvottelukunnan sihteeristöltä odotetaan aktiivista roolia saaristoasioiden eteenpäin viemisessä yhdessä neuvottelukunnnan kanssa. Lisäksi sihteeristön tehtävänä on nostaa esille saaristoalueita koskevia asioita ja tuoda niitä neuvottelukunnan tietoon, toimia viestinviejänä saaristolaisten, eri hallinnon alojen ja neuvottelukunnan välillä. Tarvitaessa sihteeristö valmistelee neuvottelukunnan kokouksissa käsiteltäviä asioita.
Sihteeristö osallistuu neuvottelukunnan kokouksiin, joita on noin kahdeksan vuodessa, minkä lisäksi sihteeristöllä voi olla myös omia kokouksia. Saaristoasiain neuvottelukunta maksaa tarvittaessa kokouksiin liittyvät matkakulut.
Saaristoasiain neuvottelukunnan sihteeristössä on edustettuna sekä järvi- että merialueen sekä eri hallinnonalojen edustajia, joilla toivotaan olevan hyvä saaristoasioiden ja -alueiden tuntemus sekä motivaatiota toimintaa.
Kunnanhallitus päättää nimetä Puumalan kunnan edustajan saaristoasiain neuvottelukunnan sihteeristöön.
Kunnanhallitus nimesi Puumalan kunnan edustajaksi saaristoasian neuvottelukunnan sihteeristöön kunnanjohtaja Matias Hildenin.
Saaristoasiain neuvottelukunta, valittu edustaja
Oikaisuvaatimus on toimitettava Puumala kunnan kirjaamoon määräajan viimeisenä päivänä ennen kirjaamon aukioloajan päättymistä.
Viranomainen, jolle oikaisuvaatimus tehdään, on Puumalan kunnan kunnanhallitus.
Postiosoite: Keskustie 14, Puumala
Kirjaamon aukioloaika: ma – pe 9.00 – 15.00
§ 125 Kokouksen laillisuus, päätösvaltaisuus ja työjärjestyksen hyväksyminen
§ 126 Pöytäkirjan tarkastus
§ 127 Vuosikolmannesraportti ajalta 1.1. - 31.8.2019
§ 129 Ilmoitusasiat
§ 130 Otto-oikeus/teknisen lautakunnan ja viranhaltijoiden päätökset